CELEX: 62019TN0190
Language: fi
Date: 2019-04-04 00:00:00
Title: asia T-190/19: Kanne 4.4.2019 — BF v. komissio

24.6.2019   
            
            
               FI
            
            
               Euroopan unionin virallinen lehti
            
            
               C 213/40
            
         
      Kanne 4.4.2019 — BF v. komissio
      (asia T-190/19)
      (2019/C 213/42)
      Oikeudenkäyntikieli: saksa
      
         Asianosaiset
      
      
         Kantaja: BF (edustajat: asianajaja S. Gesterkamp ja professori C. König)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että päivämäärästä 18.12.2018 lähtien, joka oli päivä, jona kantajan toinen kirje, jossa vastaajaa kehotettiin toimimaan, annettiin tälle tiedoksi sähköisesti, vastaaja laiminlöi toimimattomuutensa vuoksi velvollisuuteensa antaa päätös, joka oli toimitettava kantajalle kantelijana, alustavan tutkintamenettelyn päättämisestä valtiontukiasiaa SA.48706 (RVV Rostocker Versorgungs- und Verkehrs-Holding GmbH and Nordwasser GmbH) koskevassa menettelyssä eli joko päätös muodollisen tutkintamenettelyn aloittamisesta tai sen aloittamatta jättämisestä
               
            
                  —
               
               
                  velvoittamaan vastaaja korvaamaan oikeudenkäyntikulut ja
               
            
                  —
               
               
                  varotoimena ja toissijaisesti siinä tapauksessa, että vastaaja korjaa toimimatta jättämisensä kanteen nostamisen jälkeen, velvoittamaan vastaaja korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin.
      Kantaja väittää ensiksi, että edellytykset laiminlyöntikanteen nostamiselle täyttyvät, koska erityisesti tosiseikkojen osalta asia oli ratkaisukelpoinen toisen kirjeen, jossa vastaajaa kehotettiin toimimaan, tiedoksiantamispäivänä alustavan tutkintamenettelyn päättämistä koskevan päätöksen antamiseksi asetuksen (EU) 2015/1589 (1) 4 artiklan nojalla.
      Kantaja väittää edelleen, että 17.12.2018 päivätyssä hallinnollisessa kirjeessään vastaaja totesi yksinomaan normatiivisesti, että Nordwasser GmbH:lla on lakisääteinen monopoli, joka perustuu in-house-liiketoimeen ja jonka vuoksi SEUT 107 artiklan 1 kohdan mukaisen kilpailun vääristäminen voidaan sulkea pois, käsittelemättä sellaisia tosiseikkoja koskevia kysymyksiä, jotka koskevat suotuisaa kohtelua koskevia seikkoja.
      Kantaja väittää niin ikään, että kantelunsa yhteydessä se oli jo menettelyn aikaisemmassa vaiheessa osoittanut vääräksi sen, että lakisääteinen monopoli oli muodostettu unionin oikeuden mukaisesti. Vastaajan olisi joka tapauksessa pitänyt ilmaista puhtaasti oikeudellinen kantansa tukeutumalla toteennäytettyihin tosiseikkoihin ja näin ollen ainakin pitänyt antaa viimeistään joulukuussa 2018 kannekelpoinen päätös muodollisen tutkintamenettelyn aloittamatta jättämisestä asetuksen (EU) 2015/1589 4 artiklan 2 kohdan nojalla.
      
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9)